Document ID: 32005R0330

KOMISIJAS REGULA (EK) Nr. 330/2005
(2005. gada 25. februāris),
ar ko nosaka dažus paredzamos daudzumus un individuālās maksimālās robežas atļauju izsniegšanai banānu papildu daudzuma ievešanai jaunajās dalībvalstīs 2005. gada otrajā ceturksnī
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Republiku pievienošanās līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Republiku pievienošanās aktu, un jo īpaši tā 41. panta pirmo daļu,
ņemot vērā Padomes 1993. gada 13. februāra Regulu (EEK) Nr. 404/93 par banānu tirgus kopējo organizāciju (1),
tā kā:
(1)
Komisijas 2004. gada 29. oktobra Regulā (EK) Nr. 1892/2004 (2) pieņēma pagaidu pasākumus, kas nepieciešami, lai atvieglotu jaunajās dalībvalstīs pirms pievienošanās pastāvošo režīmu pāreju uz pašlaik pastāvošo importa režīmu, kas izriet no banānu tirgus kopējās organizācijas 2005. gadā. Ar nolūku nodrošināt tirgus apgādi, jo īpaši jaunajās dalībvalstīs, šī regula pagaidu statusā noteica papildu daudzumu ievešanas tarifu kvotām. Šī papildu daudzuma regulēšana jāveic, izmantojot mehānismus un līdzekļus, kurus pastāvošo tarifa kvotu kontrolei īsteno Komisijas 2001. gada 7. maija Regula Nr. 896/2001 (3), ar ko nosaka sīki izstrādātus noteikumus Padomes Regulas (EEK) Nr. 404/93 piemērošanai attiecībā uz banānu ievešanas licencēm Kopienā.
(2)
Komisijas Regulā (EK) Nr. 896/2001 14. panta 1. un 2. punktā ir paredzēta iespēja noteikt paredzamo daudzumu un individuālās robežas gada pirmajiem trim ceturkšņiem.
(3)
Ar nolūku noteikt paredzamo daudzumu un individuālās robežas, kuras nodrošina pietiekamu piegādi Kopienai kopumā un tirdzniecības plūsmas nepārtrauktību starp ražošanas un tirdzniecības nozarēm, ir lietderīgi piemērot tādus procentuālos daudzumus kā daudzumi, kuri ir noteikti saskaņā ar katru tarifu kvotu A/B un C, kas noteiktas Komisijas Regulā (EK) Nr. 329/2005 (4).
(4)
Ņemot vērā, ka šī regula jāpiemēro pirms sākas termiņš atļauju pieteikumu iesniegšanai 2005. gada otrajam ceturksnim, tā stājas spēkā nekavējoties.
(5)
Šās regulas noteikumi tiek izmantoti attiecībā uz uzņēmējiem, kas ir dibinājušies Kopienā un tika reģistrēti saskaņā ar Komisijas regulas (EK) Nr. 1892/2004 5. un 6. pantu.
(6)
Šajā regulā paredzētie pasākumi ir saskaņā ar Banānu pārvaldības komitejas atzinumu,
IR PIEŅĒMUSI ŠO REGULU.
1. pants
Saskaņā ar papildu daudzumu, kurš noteikts Regulas (EK) Nr. 1892/2004 3. panta 1. punktā, Regulas (EK) Nr. 896/2001 14. panta 1. punktā noteiktais paredzamais banānu importa sertifikātu daudzums 2005. gada otrajā ceturksnī ir 29 % no pieejamā daudzuma attiecīgi tradicionālajiem un netradicionālajiem uzņēmējiem, kā noteikts Regulas (EK) Nr. 1892/2004 4. panta 2. punktā.
2. pants
Saskaņā ar papildu daudzumu, kurš noteikts Regulas (EK) Nr. 1892/2004 3. panta 1. punktā, Regulas (EK) Nr. 896/2001 14. panta 2. punktā minētais maksimālais daudzums, ko var atļaut attiecībā uz banānu importa sertifikātu pieprasījumiem 2005. gada otrajam ceturksnim ir šāds:
a)
29 % no specifiskā bāzes daudzuma, kas oficiāli paziņots tradicionālajam operatoram, piemērojot Regulas (EK) Nr. 1892/2004 5. panta 5. punktu;
b)
29 % no specifiskā pabalsta, kas oficiāli paziņots netradicionālam operatoram, piemērojot Regulas (EK) Nr. 1892/2004 6. panta 6. punktu.
3. pants
Šī regula stājas spēkā tās publicēšanas dienā Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 25. februārī

Labels: 3
17
15